জাপানে মুন্সিগঞ্জ-বিক্রমপুর সোসাইটির ইফতার
প্রতি বছরের মতো এবারও জাপানে মুন্সিগঞ্জ-বিক্রমপুর সোসাইটির ইফতার মাহফিল অনুষ্ঠিত হয়েছে।
সাইতামা প্রদেশের মিসাতো সিটি হিকনারির 'কিবো-নো সাতো কোরিউ সেন্টার' এবং শিনমিসাতো মসজিদে ৩১ মার্চ এ ইফতার মাহফিল আয়োজন করা হয়।
এতে অংশ নেওয়া প্রবাসীদের সঙ্গে একাত্মতা জানায় জাপানে বাংলাদেশ দূতাবাস।
রাষ্ট্রদূত শাহাবুদ্দিন আহমেদ সস্ত্রীক এবং দূতাবাসের কর্মকর্তারা সপরিবারে এ আয়োজনে অংশ নেন।
জাপানে মুন্সিগঞ্জ–বিক্রমপুর সোসাইটির যেকোনো আয়োজন প্রবাসীদের মধ্যে ব্যাপক সাড়া জাগায়। এ ইফতার মাহফিলেও প্রবাসীদের অংশগ্রহণ ছিল চোখে পড়ার মতো।
বিভিন্ন সামাজিক, সাংস্কৃতিক, রাজনৈতিক, পেশাজীবী ও আঞ্চলিক সংগঠনের নেতৃবৃন্দসহ স্থানীয় প্রবাসী মিডিয়া এবং বাংলাদেশি গণমাধ্যমের স্থানীয় প্রতিনিধিরা এতে অংশ নেন।
ইফতার মাহফিলে সমিতির সভাপতি বাদল চাকলাদার এবং সাধারণ সম্পাদক এমডিএস ইসলাম নান্নু স্বাগত জানান ।
ইফতারের পর মাগরিব নামাজ পড়ান কামাতা মসজিদের ইমাম হাবিবুর রাহমান।

প্রতি বছরের মতো এবারও জাপানে মুন্সিগঞ্জ-বিক্রমপুর সোসাইটির ইফতার মাহফিল অনুষ্ঠিত হয়েছে।